DJEČJI VRTIĆ „SMOKVICA“

Pojatno, M. Gupca 92

10290 Zaprešić

**KRITERIJI OSTVARIVANJA PREDNOSTI KOD UPISA**

**Obvezna dokumentacija** **kod postupka upisa**

* + izvod iz matice rođenih ili rodni list djeteta
	+ potvrda o mjestu prebivališta
	+ potvrda o radnom statusu roditelja
	+ popunjen upitnik za roditelje

**Kriteriji ostvarivanja dodatnih bodova kod postupka upisa**

Roditelj koji se pri upisu putem sustava/web aplikacije e-Upisi, poziva na navedeno pravo prednosti, uz obveznu dokumentaciju obvezan je dostaviti i dokumentaciju kojom dokazuje ostvarivanje prava prednosti (dodatnih bodova) primjenom metode bodovanja kako slijedi:

|  |  |  |  |
| --- | --- | --- | --- |
| **REDNI BROJ** | **KRITERIJ** | **DOKAZ****(dokumentacija kojom se dokazuje status)** | **BROJ BODOVA** |
| 1. | Oba roditelja i dijete imaju prebivalište u gradu/općini na čijem se području nalazi vrtić |  Potvrda o prebivalištu za oba roditelja i dijete | 100 |
| 2. | Dijete u godini prije polaska u školu  | Rodni list | 50 |
| 3. | Dijete koje je do 1. travnja tekuće godine navršilo četiri godine života. | Rodni list | 25 |
| 4. | Dijete s teškoćama u razvoju | Specijalistički nalazi, Nalaz i mišljenje vještačenja Centra za socijalnu skrb i Rješenje HZZO-a | 25 |
| 5. |  Dijete iz samohrane ili jednoroditeljske obitelji sa zaposlenim roditeljem | Potvrda poslodavca ili preslik iz evidencije HZZMO; rješenje Centra za soc. skrb o privremenom uzdržavanju djeteta; smrtni list drugog roditelja; presuda o razvodu braka ili dokaz da je brakorazvodna parnica u tijeku ili drugi dokaz |  25 |
|  6. | Dijete iz obitelji gdje su oba roditelja zaposlena |  Potvrda poslodavca ili preslik iz evidencije HZZMO |  20 |
|  7. | Dijete čiji je jedan roditelj redoviti student ili učenik, a drugi je zaposlen | Potvrda škole/fakulteta o statusu redovnog studenta/učenika za tekuću akademsku/školsku godinu i potvrda poslodavca ili preslik iz evidencije HZZMO |  20 |
| 8. | Dijete čiji su roditelji redoviti studenti ili učenici na školovanju | Potvrde škole/fakulteta o statusu redovnog studenta/učenika za tekuću akademsku/školsku godinu za oba roditelja | 20 |
| 9. | Dijete čiji je jedan roditelj zaposlen | Potvrda poslodavca ili preslik iz evidencije HZZMO i potvrda s HZZ- a za nezaposlenog roditelja | 10 |
| 10. | Dijete čiji je jedan roditelj redoviti student/učenik, a drugi je nezaposlen | Potvrda škole/fakulteta o statusu redovnog studenta/učenika za tekuću akademsku/školsku godinu i potvrda s HZZ-a za nezaposlenog roditelja | 10 |
| 11. | Dijete roditelja invalida Domovinskog rata | Rješenje nadležnog tijela o statusu invalida Domovinskog rata | 10 |
| 12. |  Dijete čiji je brat/sestra već upisan u vrtić |  Rodni list djeteta | 10 |
| 13. | Dijete iz obitelji s troje ili više djece |  Rodni listovi djece | 5 |
| 14. | Dijete u udomiteljskoj obitelji, bez roditelja ili bez odgovarajuće roditeljske skrbi | Rješenje Centra za socijalnu skrb o smještaju djeteta u udomiteljski dom | 5 |
| 15. | Dijete u teškim socijalnim i zdravstvenim uvijetima, rizični razvojni i/ili obiteljski čimbenici i sl.  | Preporuka Centra za socijalnu skrb | 5 |

 ***NAPOMENA:***

***Ukoliko postoji dodatni razlog, a nije obuhvaćen ovim kriterijima, isti se može obrazložiti u molbi koja će biti razmotrena na Povjerenstvu za upis djece.***

Za točnost podataka iz gore prikazane tablice odgovorne su osobe koje su izdale dokumente, odnosno podnositelj/i zahtjeva.

Podnositelj/i zahtjeva koji nisu priložili odgovarajuće dokaze ne mogu se pozivati na prednost pri upisu.

Ako jedan od roditelja po Zakonu koristi pravo produljenoga rodiljnog dopusta, nema pravo upisa tog djeteta u Vrtić sve dok koristi to pravo.

Roditelji korisnici produljenog rodiljnog dopusta mogu upisati dijete u Vrtić ako im on istječe do 31. prosinca tekuće godine.

U izuzetnom slučaju, kada roditelj korisnik produljenog rodiljnog dopusta želi upisati dijete u Vrtić, prilikom podnošenja dokumentacije za upis mora dostaviti i pisanu izjavu da će najkasnije do 31. kolovoza tekuće godine prekinuti rodiljni dopust te rješenje o prekidu rodiljnog dopusta dostaviti najkasnije 1. rujna tekuće godine.

U Pojatnom, 28.04.2025. godine